สวัสดีค่ะ มีเรื่องอยากจะสอบถามค่ะ พอดีเมื่อวานตอนสามทุ่มกินยาคุมฉุกเฉินชนิด 1 เม็ดไปแล้วมีอะไรกับแฟนตอนตีหนึ่ง ไม่ได้ใส่ถุงและหลั่งนอกค่ะ อยากจะถามว่าควรกินยาคุมฉุกเฉินตามไปอีกมั้ยคะ
สวัสดีค่ะ หากได้ทานยาคุมฉุกเฉินชนิด 1 เม็ดไปเมื่อ 21.00 น. และได้มีเพศสัมพันธ์อีกเมื่อเวลา 1.00 น. หรือเท่ากับผ่านไป 4 ชั่วโมง ยังไม่จำเป็นต้องทานยาคุมฉุกเฉินไปอีก เพราะยาที่ได้ทานไปยังสามารถช่วยป้องกันการตั้งครรภ์ได้อยู่ค่ะ ทั้งนี้ ยาคุมฉุกเฉินจะยังคงมีฤทธิ์ในการป้องกันการตั้งครรภ์ได้หากมีเพศสัมพันธ์หลังจากทานยาไปแล้วภายในไม่เกิน 12 ชั่วโมงค่ะอย่างไรก็ตาม หลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ